Hvorfor skal jeg overhovedet have et KLS?
Alle virksomheder med el-autorisation skal have et KLS. Det er et lovkrav. KLS-systemet skal foreligge og være endelig godkendt af en kontrolinstans/ tredjepartsauditor inden for et år efter at autorisationen er udstedt. Herefter skal det godkendes mindst hvert andet år. Hvis du ikke overholder kravene til KLS trækker kontrolinstansen godkendelsen af virksomhedens KLS tilbage og Sikkerhedsstyrelsen kan kræve, at virksomheden får foretaget en ekstraordinær efterprøvning af KLS som betales af virksomheden selv. Godkendelsen af systemet kan også trækkes tilbage hvis ikke virksomheden anvender og faktisk efterlever KLS-systemet (jf. KLS-bekendtgørelsen).